Na podlagi 135. člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629) in [172/21](http://www.uradni-list.si/1/objava.jsp?sop=2021-01-3352)) je Upravni odbor Šolskega sklada Osnovne šole Malečnik na svoji korespondenčni seji 20. 12. 2021 sprejel

**PRAVILNIK**

**Šolskega sklada Osnovne šole Malečnik**

1. **Splošne določbe**
2. člen

Ta pravila urejajo organizacijo in poslovanje šolskega sklada OŠ Malečnik (v nadaljevanju: sklad).

1. člen

S temi pravili se določi:

* ime in sedež sklada,
* dejavnost in namen sklada,
* način zagotavljanja sredstev in razpolaganja s sredstvi.

1. **Ime, sedež, dejavnost in namen ustanovitve sklada**
2. člen

Ime sklada je: **Šolski sklad OŠ Malečnik**

Sedež sklada je: **Malečnik 61, 2229 Malečnik**

Številka računa šole: **01270-6030668816**, namen: **Donacija v šolski sklad.**

1. člen

Šola zagotavlja materialne in tehnične pogoje za delovanje sklada in njegovega upravnega odbora.

Administrativno – tehnična ter računovodska opravila za sklad opravlja šola.

Vse listine sklada so opremljene z oznako šole.

1. člen

Dejavnost sklada je pridobivanje sredstev iz prispevkov staršev, občanov, donacij, zapuščin in drugih virov. Sklad si lahko pridobiva sredstva tudi iz naslova donacij posameznega rezidenta iz namenitve dela dohodnine za posamezno leto, in sicer do največ 0,3 %.

Namen sklada je pomoč socialno šibkim učencem in financiranje dejavnosti in potreb posameznega oddelka, ki niso sestavina vzgojno – izobraževalnega programa oziroma se ne financirajo iz javnih sredstev, nakup nadstandardne opreme, zviševanje standarda pouka in podobno.

Sredstva iz šolskega sklada se lahko namenijo tudi za udeležbo učencev iz socialno manj vzpodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti.

Učenci iz manj spodbudnih okolij so tisti učenci, ki jim je priznana pravica do subvencije za malico v najvišjem deležu od cene malice.

Upravni odbor sredstva dodeli vsem upravičencem v enakem deležu.

1. **Načini zagotavljanja in razpolaganja s sredstvi**
2. člen

Sklad za opravljanje dejavnosti iz prejšnjega člena pridobiva sredstva tako, da obvešča javnost, starše učencev in potencialne donatorje o potrebah, ki so skladne z namenom sklada.

1. člen

Denarno poslovanje sklada se vodi preko transakcijskega računa šole na posebnem kontu.

Evidence o denarnem poslovanju sklada morajo vsebovati podatke, iz katerih so natančno razvidni podatki o viru prihodkov ter podatki o namenu odhodkov.

Za vodenje evidenc o denarnem poslovanju sklada skrbi računovodstvo šole.

Sklad deluje v obsegu sredstev na njegovem kontu.

1. člen

Upravni odbor sklada pripravi vsako leto program dela, ki je osnova za pridobivanje sredstev in je tudi osnova za nabavo opreme ali za drugačno porabo sredstev. Program dela je del letnega delovnega načrta šole.

Letni program dela se sprejme na prvem sestanku upravnega odbora za tekoče šolsko leto in se lahko med šolskim letom po potrebi spremeni ali dopolni.

1. člen

Upravni odbor odgovarja za razporeditev zbranih sredstev, s katerimi razpolaga šolski sklad.

1. člen

Upravni odbor sklada zagotavlja nabavo novih sredstev v skladu s programom razvoja šole ter v skladu z zbranimi sredstvi za tekoče leto.

1. **Organi in organizacija šolskega sklada**
2. člen

Upravni odbor ima šest članov in predsednika:

* 4 člane izmed predstavnikov staršev,
* 3 člane izmed predstavnikov strokovnih delavcev zavoda.

Predstavnike delavcev šole izberejo in potrdijo strokovni delavci šole.

Predstavnike staršev izberejo člani Upravnega odbora Šolskega sklada izmed staršev učencev, vključenih v zavod.

Kandidat je izbran oziroma izvoljen, če je zanj glasovala večina prisotnih.

1. člen

Člani upravnega odbora na prvi seji upravnega odbora izmed sebe izvolijo predsednika in podpredsednika. Predsednik upravnega odbora je praviloma predstavnik staršev, podpredsednik pa predstavnik delavcev šole.

Mandat članov upravnega odbora je 4 leta, vanj so lahko ponovno imenovani.

Članu odbora lahko preneha funkcija pred potekom mandata na lastno željo, predstavniku staršev ob izteku statusa njegovemu otroku v zavodu, delavcu zavoda pa s prenehanjem izvajanja dela v zavodu. V tem primeru se izvedejo nadomestne volitve.

1. člen

Pristojnosti upravnega odbora sklada:

* sprejema Pravila sklada,
* voli in razrešuje predsednika in podpredsednika upravnega odbora,
* sprejema letni program dela,
* pripravlja poročila o realizaciji letnega programa dela,
* upravlja s sredstvi šolskega sklada,
* oblikuje in posreduje pobude ter predloge za sodelovanje oziroma sponzorstvo, donacije in drugo posameznikom, institucijam, podjetjem ter drugim,
* skrbi za promocijo sklada,
* opravlja druge pristojnosti po zakonu.

Predstavnik upravnega odbora ali ravnatelj/ica poroča na sejah Sveta staršev in Svetu zavoda o delovanju šolskega sklada.

1. člen

Predsednik ali podpredsednik upravnega odbora sklada v skladu s temi pravili in/ali sklepi upravnega odbora sklada:

* sklicuje in vodi seje upravnega odbora,
* podpisuje listine,
* pripravlja predlog letnega programa in poročilo o realizaciji letnega programa,
* upravlja druge naloge vezane na delovanje sklada.

V odsotnosti predsednika upravnega odbora vse njegova naloge opravlja podpredsednik.

1. člen

Seje upravnega odbora sklicuje predsednik upravnega odbora oziroma podpredsednik upravnega odbora.

Člane upravnega odbora sklada se vabi na sejo po elektronski pošti.

Na seje upravnega odbora je vabljen/a tudi ravnatelj/ica šole.

1. člen

Predsedujoči vodi sejo po dnevnem redu, ki so ga člani prejeli z vabilom. Najprej ugotovi prisotnost in sklepčnost. Upravni odbor sklada je sklepčen, če je na seji prisotna večina članov odbora. Če odbor ni sklepčen, predsedujoči preloži sejo in določi nov datum sklica.

Upravni odbor na svojih sejah odloča z večino glasov vseh članov, razen če je z zakonom ali temi pravili za posamezne zadeve določeno drugače.

O svojih sejah upravni odbor vodi zapisnike. Zapisnik podpiše predsednik ali podpredsednik.

Seja se lahko izvaja tudi dopisno preko elektronske pošte. Izvede jo predsednik oz. sklicatelj. Izvajalec o dopisni seji, v petih delovnih dneh po izteku roka, pripravi zapisnik, ki ga pošlje članom upravnega odbora po elektronski pošti in ga predloži v potrditev na prvi naslednji seji.

1. člen

Poslovanje sklada zavoda in delo upravnega odbora sproti nadzoruje ravnatelj.

Ravnatelj lahko zadrži izvršitev sklepa upravnega odbora, za katerega meni, da ni v skladu s predpisi. O zadržanju izvršitve ter o razlogih zanjo mora takoj obvestiti predsednika in/ali podpredsednika upravnega odbora.

Upravni odbor je za svoje delo odgovoren svetu staršev zavoda in svetu zavoda.

1. **Obveščanje**
2. člen

Upravni odbor sklada najmanj enkrat letno in najkasneje do konca posameznega šolskega leta o svojem delovanju obvešča svet staršev in svet šole o delovanju šolskega sklada. Poročilo o delu objavi upravni odbor sklada v evalvaciji letnega delovnega načrta šole.

1. **Prehodne in končne določbe**
2. člen

Ta pravila je sprejel Upravni odbor Šolskega sklada OŠ Malečnik na korespondenčni seji dne 20. 12. 2021. Veljati začnejo z dnem 21. 12. 2021, ko bodo objavljena na spletni strani šole.

Datum: 20. 12. 2021

Predsednik:

Smiljan Diemat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis